**Podmienky účasti**

**Podmienky účasti vo verejnom obstarávaní, týkajúce sa osobného postavenia**

Zoznam a krátky opis podmienok: Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 zákona o verejnom obstarávaní.

V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

**Podmienky účasti vo verejnom obstarávaní, týkajúce sa finančného alebo ekonomického postavenia**

Neaplikuje sa.

**Podmienky účasti vo verejnom obstarávaní, týkajúce sa technickej alebo odbornej spôsobilosti**

Uchádzač musí spĺňať nasledovné podmienky účasti týkajúce sa technickej alebo odbornej spôsobilosti:

**Podmienka účasti podľa § 34 ods. 1 písm. a)**

Uvedenú podmienku účasti preukazuje uchádzač/záujemca predložením zoznamu dodávok tovaru rovnakého alebo podobného charakteru ako je predmet zákazky, za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní. Za tovary podobného charakteru ako predmet zákazky sa považujú obdobné tovary ako sú uvedené v Prílohe č.1- Opis predmetu zákazky.

Minimálna úroveň požadovaná verejným obstarávateľom

Uchádzač musí potvrdeniami preukázať, že v uvedenom období (v období predchádzajúcich 3 rokov odo dňa vyhlásenia verejného obstarávania) zrealizoval minimálne jednu samostatnú zákazku rovnakého alebo obdobného charakteru ako je predmet zákazky. Zákazkou rovnakého alebo obdobného charakteru ako je predmet časti predmetu zákazky, pre ktorú uchádzač predkladá cenovú ponuku:

pre časť 1 Nákup kancelárskych potrieb a to v minimálnom súhrnnom objeme 50 000,00 EUR bez DPH

pre časť 2 Nákup kancelárskeho papiera – zelené verejné obstarávanie a to v minimálnom súhrnnom objeme 20 000 EUR bez DPH

V prípade predloženia cenovej ponuky pre viac častí predmetu zákazky, verejný obstarávateľ požaduje predložiť požadované doklady pre každú časť predmetu zákazky, pre ktorú uchádzač predkladá cenovú ponuku.

V prípade, ak je hodnota plnenia, ktorým uchádzač preukazuje splnenie podmienky účasti uvedená v inej mene ako EUR, hodnota plnenia sa prepočíta do meny EUR uzatvorenia zmluvy, na základe ktorej je plnenie realizované, a ktoré uchádzač v zozname plnení uvedie.

V prípade ak uchádzač̌ preukazuje splnenie podmienky účasti podľa § 34 ods. 1 písm. a) zákona o verejnom obstarávaní́, ktorá́ svojim trvaním presahuje rozhodné obdobie troch rokov od vyhlásenia verejného obstarávania, verejný́ obstarávateľ̌ požaduje, aby uchádzač̌ v zozname poskytnutých dodávok tovaru osobitne uviedol plnenie ako aj jeho hodnotu, ktoré́ bolo dodané v rozhodnom období́.

V prípade, ak poskytnutie dodávok tovaru realizoval uchádzač̌ ako člen skupiny dodávateľov alebo ako subdodávateľ̌, verejný́ obstarávateľ̌ odporúča, aby uchádzač̌ v zozname poskytnutých dodávok tovaru uviedol osobitne plnenia ako aj ich hodnotu plnenia, ktoré́ boli realizované priamo záujemcom.

**Podmienka účasti podľa § 34 ods. 1 písm. m) bod 1.**

Uvedenú podmienku účasti preukazuje uchádzač/záujemca podľa druhu, množstva, dôležitosti alebo využitia dodávky tovaru doložením:

* vzoriek, opismi alebo fotografiami, ktorých pravosť musí byť overená, ak to verejný obstarávateľ alebo obstarávateľ vyžaduje,
* certifikátmi alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu

Minimálna úroveň požadovaná verejným obstarávateľom

**Pre časť 1** - Uchádzač musí opismi alebo fotografiami alebo prospektovým materiálom alebo katalógovým listom doložiť splnenie požadovaných parametrov jednotlivých položiek časti 1 predmetu zákazky. V predložených dokladoch budú uvedené informácie v takom rozsahu, aby bolo možné jednoznačne posúdiť splnenie všetkých požiadaviek a vlastnosti každej položky predmetu zákazky s uvedením obchodného názvu ponúkaného tovaru, resp. typového označenia a identifikácie výrobcu. Všetky opisy musia byť jednoznačne priradené jednotlivým položkám predmetu zákazky tak, že budú označené poradovým číslom alebo názvom položky.

Uchádzačom sa umožňuje predložiť ekvivalentné riešenie:

• V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, uchádzač je v súlade s § 42 zákona o verejnom obstarávaní oprávnený predložiť ponuku aj na technický a funkčný ekvivalent.

• Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený (viď rozhodnutie Rady Úradu pre verejné obstarávanie č. 503-9000/2014-KR/5 zo dňa 03.03.2014).

• V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, verejný obstarávateľ vyžaduje, aby uchádzač už vo svojej ponuke predložil dôkaz o ekvivalentnosti ním navrhovanej ponuky (riešenia) s predmetom zákazky definovaným v rámci opisu predmetu zákazky (viď rozsudok SD EÚ vo veci C 14/17 z 12. júla 2018).

• Za technický a funkčný ekvivalent sa nepovažuje najmä taká ponuka (riešenie), s ktorého prijatím / plnením by boli spojené ďalšie vyvolané neprimerané náklady na strane verejného obstarávateľa

**Pre časti 2** – Uchádzač na splnenie podmienky musí predložiť nasledovné doklady:

* **certifikát FSC-CoC Forest Management Systém** – predloženie certifikátu FSC (Forest Stewardship Council) vydaného nezávislou inštitúciou, ktorým sa potvrdzuje splnenie podmienok pre jeho vydanie. Verejný obstarávateľ uzná ako rovnocenné osvedčenia vydané príslušnými orgánmi členských štátov. Prijme aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa FSC požiadaviek na vystavenie príslušného certifikátu.
* **certifikát podľa normy environmentálnej certifikácie ISO 1.- EcoLabel,** ktorým sa potvrdzuje, že ponúkaný výrobok spĺňa podmienky normy EN 12281 a ISO 9706 a že proces výroby ním ponúkaného kancelárskeho papier je certifikovaný podľa normy ISO 9001 a 14001 a že ide o environmentálne vhodný produkt – t.j. výroba papiera má minimálny dopad na životné prostredie vrátane výberu suroviny a výroby. Prísne kritériá využívania prírodných zdrojov, chemikálií, spotreby energie, emisií plynu a vody a nakladania s odpadom Papierové vlákno z lesov obhospodarovaných trvalo udržateľným spôsobom.

**Podmienka účasti podľa § 34 ods. 1 písm. l)** zákona o verejnom obstarávaní - uvedením podielu plnenia zo zmluvy alebo koncesnej zmluvy, ktorý má uchádzač alebo záujemca v úmysle zabezpečiť subdodávateľom

Minimálna požadovaná úroveň štandardov:

Uchádzač uvedie podiel plnenia zo zmluvy, ktorý má v úmysle zabezpečiť subdodávateľom; každý subdodávateľ, ktorý sa bude podieľať na plnení zmluvy musí byť jasne definovaný, ako aj jeho podiel na plnení predmetu zákazky, a to: identifikáciou subdodávateľa a uvedením výšky percentuálneho podielu prác, ktoré budú vykonávať. Verejný obstarávateľ uplatňuje § 38 ods. 4 Zákona o verejnom obstarávaní a to uchádzač/Zhotoviteľ nesmie Subdodávateľovi zadať vyhotovenie celého predmetu zákazky.

**Doklady preukazujúce splnenie podmienok účasti**

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.

Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača. Doklady vystavené iným subjektom alebo úradom, uchádzač podpisovať nemusí.

Uchádzač môže doklady na preukázanie splnenia podmienok účasti určené obstarávateľom v zmysle § 39 zákona o verejnom obstarávaní predbežne nahradiť Jednotným európskym dokumentom (ďalej len ako „JED“). Manuál k vyplneniu JED je k dispozícii na internetovej adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>